Word wakker. Staan op. Gaan werk toe.
Word wakker. Staan op. Gaan huis toe.
Die siklus herhaal homself tot vervelens toe. Wat gaan van ons word?
Dit is as gevolg van hierdie worsteling dat NAGLIGTE besluit het om hul vrese en drome aan die wêreld te openbaar.
Die groep bestaan uit drie lede: Jacobus (Roof) Brink (voorsanger, kitaar en klavier), Wynand Jonker (kitaar) en Daniël (Eddie) Brink (dromme).
Die groep het in 2000 begin toe Roof en Wynand mekaar op Universiteit ontmoet het. Albei was aanvanklik skepties oor die ander se musikale vernuf, maar van die eerste optrede was die skrif teen die muur: “We’re starting a band!”
Vir meer as n dekade lank is die droom maar soos meeste drome eenkant toe geskuif om stof te vergader tussen IRP5s, trou foto’s en kinder speelgoed. Aan die begin van 2014 het die droom uiteindelik begin momentum kry toe hulle saam met Eddie begin liedjies skryf het. “Ons was so gatvol vir ons werke. Ons wou net iets doen om uit hierdie sieldodende bestaan te kom”, sê Roof. Al drie die lede is voltydse besigheidsmanne.
Sommer gou daarna is die rowwe idees in Wynand se huis in sy ateljee neergelê “and the band was gonna make it!”
‘n Goeie vriend van die groep, Hunter Kennedy van Die Heuwels Fantasties, het voorgestel dat hulle vir Fred den Hartog (ook lid van Die Heuwels Fantasties) betrek om die album te vervaardig. Daarna is ‘n paar van die liedjies ook deur Francois de Klerk vervaardig.
2017-10-13 - R 120 per ticket